CELEX: 32005R0093
Language: lv
Date: 2005-01-19 00:00:00
Title: Komisijas Regula (EK) Nr. 93/2005 (2005. gada 19. janvāris), ar ko groza Eiropas Parlamenta un Padomes Regulu (EK) Nr. 1774/2002 attiecībā uz zivju izcelsmes dzīvnieku blakusproduktu pārstrādi un tirdzniecības dokumentiem dzīvnieku blakusproduktu transportēšanaiDokuments attiecas uz EEZ

21.1.2005   
            
            
               LV
            
            
               Eiropas Savienības Oficiālais Vēstnesis
            
            
               L 19/34
            
         
      KOMISIJAS REGULA (EK) Nr. 93/2005
   (2005. gada 19. janvāris),
   ar ko groza Eiropas Parlamenta un Padomes Regulu (EK) Nr. 1774/2002 attiecībā uz zivju izcelsmes dzīvnieku blakusproduktu pārstrādi un tirdzniecības dokumentiem dzīvnieku blakusproduktu transportēšanai
   (Dokuments attiecas uz EEZ)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 2002. gada 3. oktobra Regulu (EK) Nr. 1774/2002, ar ko nosaka veselības aizsardzības noteikumus attiecībā uz dzīvnieku izcelsmes blakusproduktiem, kuri nav paredzēti cilvēku uzturam (1), un jo īpaši tās 32. panta 1. punktu,
   tā kā:
   
               (1)
            
            
               Regulas (EK) Nr. 1774/2002 V pielikuma III nodaļā ir noteiktas dzīvnieku izcelsmes blakusproduktu pārstrādes metodes. Šajā nodaļā ir paredzēta 6. metode zivju izcelsmes dzīvnieku blakusproduktu pārstrādei, bet nav precizēti to pārstrādes parametri.
            
         
               (2)
            
            
               Zinātniskās vadības komiteja ir izdevusi vairākus atzinumus attiecībā uz dzīvnieku blakusproduktu, tostarp zivju, drošumu. Saskaņā ar šiem atzinumiem zivju izcelsmes dzīvnieku blakusproduktu ierosinātās transmisīvās sūkļveida encefalopātijas (TSE) risks ir niecīgs.
            
         
               (3)
            
            
               Dzīvnieku veselības un labturības zinātniskā komiteja 2003. gada 26. februāra sanāksmē ir pieņēmusi ziņojumu par zivju izcelsmes blakusproduktu izmantošanu akvakultūrā.
            
         
               (4)
            
            
               Ieteicams noteikt prasības attiecībā uz zivju izcelsmes dzīvnieku blakusproduktu pārstrādi saskaņā ar šiem atzinumiem un ziņojumiem.
            
         
               (5)
            
            
               Ir ieteicams noteikt atšķirīgas metodes tiem materiāliem, kuru sastāvā iespējams liels vai mazs patogēnu, neiekļaujot baktēriju sporas, daudzums.
            
         
               (6)
            
            
               Regulas (EK) Nr. 1774/2002 II pielikuma III nodaļā ir paredzēts tirdzniecības dokuments, kas pievienojams, transportējot dzīvnieku blakusproduktus un pārstrādātos produktus. Ir ieteicams sniegt šāda tirdzniecības dokumenta paraugu.
            
         
               (7)
            
            
               Tāpēc attiecīgi ir jāgroza Regula (EK) Nr. 1774/2002.
            
         
               (8)
            
            
               Šajā regulā noteiktie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 1774/2002 V un II pielikums tiek grozīts saskaņā ar šajā regulā sniegto pielikumu.
   2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2005. gada 1. janvāra.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2005. gada 19. janvārī
      
         
            Komisijas vārdā —
         
         
            Komisijas loceklis
         
         Markos KYPRIANOU
         
      
   
   
      (1)  OV L 273, 10.10.2002., 1. lpp. Regulā jaunākie grozījumi izdarīti ar Komisijas Regulu (EK) Nr. 668/2003 (OV L 112, 19.4.2004., 1. lpp.).
   
      PIELIKUMS
      Regulas (EK) Nr. 1774/2002 V un II pielikumus groza šādi:
      
                  1)
               
               
                  Regulas V pielikuma III nodaļā 6. metodi aizstāj ar šādu:
                  “6. metode
                  (Tikai trešās kategorijas zivju izcelsmes dzīvnieku blakusproduktiem)
                  Sasmalcināšana
                  
                              1.
                           
                           
                              Dzīvnieku izcelsmes blakusprodukti jāsasmalcina līdz:
                              
                                          a)
                                       
                                       
                                          50 milimetriem termiskās apstrādes gadījumā saskaņā ar 2. punta a) apakšpunktu; vai
                                       
                                    
                                          b)
                                       
                                       
                                          30 milimetriem termiskās apstrādes gadījumā saskaņā ar 2. punkta b) apakšpunktu.
                                       
                                    Tad tie jāsajauc ar skudrskābi, lai samazinātu pH līmeni līdz 4,0 vai mazāk. Maisījums jāuzglabā 24 stundas līdz nākamajai apstrādei.
                           
                        Laiks un temperatūra
                  
                              2.
                           
                           
                              Pēc sasmalcināšanas maisījums jāsakarsē tā, lai:
                              
                                          a)
                                       
                                       
                                          temperatūra centrā ir ne mazāka par 90 °C vismaz 60 minūtes vai
                                       
                                    
                                          b)
                                       
                                       
                                          temperatūra centrā ir ne mazāka par 70 °C vismaz 60 minūtes.
                                       
                                    Izmantojot nepārtrauktās plūsmas sistēmu, produkta attīstība termiskajā pārveidotājā jākontrolē ar mehānisku vadības ierīču palīdzību, kas ierobežo tā pārvietošanos, tā, lai, beidzoties apstrādes operācijai, šis produkts būtu izgājis pietiekamu ciklu gan laika, gan temperatūras ziņā.”
                           
                        
            
                  2)
               
               
                  Regulas II pielikumā iekļauj šādu X nodaļu:
                  “X NODAĻA
                  Tirdzniecības dokuments
                  
                              1.
                           
                           
                              Transportēšanas laikā dzīvnieku blakusproduktiem un pārstrādātajiem produktiem ir līdzi turpmāk minētais tirdzniecības dokuments. Tomēr dalībvalstis var nolemt izmantot savādāku tirdzniecības dokumentu vienā dalībvalstī transportētiem dzīvnieku blakusproduktiem un pārstrādātiem produktiem.
                           
                        
                              2.
                           
                           
                              Ja iesaistīts vairāk nekā viens pārvadātājs, katrs no pārvadātājiem aizpilda tirdzniecības dokumenta 7. punktā norādīto deklarāciju, kas veido šā dokumenta daļu.
                           
                        TIRDZNIECĪBAS DOKUMENTA PARAUGS DZĪVNIEKU BLAKUSPRODUKTU UN PĀRSTRĀDĀTU PRODUKTU TRANSPORTĒŠANAI EIROPAS KOPIENĀ
                  Piezīmes:
                  
                              a)
                           
                           
                              Tirdzniecības dokumentus izstrādā saskaņā ar šajā pielikumā norādīto parauga formu. Paraugā norādītajā skaitliskā secībā dokumentā pievieno transportēšanai nepieciešamās apliecības par dzīvnieku blakusproduktiem un no tiem iegūtiem pārstrādātiem produktiem.
                           
                        
                              b)
                           
                           
                              Šo dokumentu sagatavo vienā no attiecīgās izcelsmes vai saņēmēja ES dalībvalstu oficiālajām valodām. Tomēr, pievienojot oficiālu tulkojumu vai iepriekš vienojoties ar saņēmēja dalībvalsts kompetento iestādi, tas var būt arī citās ES valodās.
                           
                        
                              c)
                           
                           
                              Tirdzniecības dokumentam jābūt vismaz trijos eksemplāros (viens oriģināls un divas kopijas). Oriģinālam jābūt pie sūtījuma līdz pat galamērķim. Tas jāpatur saņēmējam. Viena kopija jāpatur ražotājam un otra – transportuzņēmējam.
                           
                        
                              d)
                           
                           
                              Katru tirdzniecības dokumenta oriģinālu sastāda uz vienas lapas abām pusēm vai, ja nepieciešams garāks teksts, to sagatavo tādā formātā, lai visas vajadzīgās lapas veidotu vienotu un nedalāmu veselumu.
                           
                        
                              e)
                           
                           
                              Ja sūtījuma produktu identifikācijas nolūkos dokumentam ir pievienotas papildu lapas, arī tās jāuzskata par šī dokumenta oriģināla daļu, nodrošinot uz katras lapas atbildīgās personas parakstu.
                           
                        
                              f)
                           
                           
                              Ja dokuments ir sastādīts uz vairākām lapām, ieskaitot arī e) punktā minētās papildu lapas, katru lapu apakšpusē numurē – (lapas numurs) vai (kopējais lapu skaits) – un augšpusē uzrāda atbildīgās personas piešķirto dokumenta kodu.
                           
                        
                              g)
                           
                           
                              Dokumenta oriģinālu aizpilda un jāparaksta atbildīgajai personai. Atbildīgā persona ievēro Regulas (EK) Nr. 1774/2002 II pielikuma III nodaļā noteiktos dokumentācijas principus. Tirdzniecības dokumentā jānorāda:
                              
                                          —
                                       
                                       
                                          datums, kurā materiāls saņemts no telpām,
                                       
                                    
                                          —
                                       
                                       
                                          materiāla apraksts, ieskaitot materiāla identifikāciju, dzīvnieku suga trešās kategorijas materiālam un no tā iegūtiem pārstrādātiem produktiem, ko paredzēts izmantot kā barības sastāvdaļas, un – attiecīgā gadījumā – krotālijas numurs,
                                       
                                    
                                          —
                                       
                                       
                                          materiāla daudzums,
                                       
                                    
                                          —
                                       
                                       
                                          materiāla izcelsmes vieta,
                                       
                                    
                                          —
                                       
                                       
                                          transportuzņēmēja nosaukums un adrese,
                                       
                                    
                                          —
                                       
                                       
                                          saņēmēja nosaukums un adrese un, attiecīgā gadījumā, tā apstiprinājuma numurs,
                                       
                                    
                                          —
                                       
                                       
                                          attiecīgā gadījumā, izcelsmes uzņēmuma apstiprinājuma numurs, un apstrādes būtība un metodes.
                                       
                                    
                        
                              h)
                           
                           
                              Atbildīgās personas paraksta krāsai jāatšķiras no drukas krāsas.
                           
                        
                              i)
                           
                           
                              Tirdzniecības dokuments ir jāuzglabā vismaz divus gadus tā uzrādīšanai kompetentajai iestādei, lai apstiprinātu Regulas (EK) Nr. 1774/2002 9. pantā noteiktos ierakstus.